इधर मंगलवार को सैकड़ों कर्मचारी प्रशासनिक ब्लॉक के समक्ष एकत्रित हुए। इन कर्मचारियों ने केयू प्रशासन पर गैर-जिम्मेदाराना रवैये का आरोप लगाते हुए प्रदर्शन किया और जोरदार नारेबाजी की और केयू परिसर में रोष मार्च किया । इस धरने प्रदर्शन का नेतृत्व कृष्ण पांडेय ने किया। प्रदर्शन के दौरान पांडेय ने कहा कि कुंटिया बिल्कुल नहीं चाहती की कर्मचारियों की हड़ताल के कारण छात्रों का और नुकसान हो, लेकिन प्रशासन के जिद्दी और अड़ियल रवैये की वजह से नौबत यहां तक पहुंच गई है। पूर्व प्रेस सेकैटरी यशपाल सैनी और पूर्व कोषाध्यक्ष रामेश्वर सैनी ने कहा कि कुलपति उन सभी सुविधाओं को खत्म करना चाहते हैं जो कि कर्मचारियों को अभी तक मिल रही थी।